stanford-oval/wikipedia huggingface dataset:
נורמה של מטריצות
דוגמאות חשובות > נורמה אופרטורית > נורמה אופרטורית בין מרחבי  L^{p}

במקרה הפרטי בו  \|\cdot \|_{\alpha } ו- \|\cdot \|_{\beta } הם שניהם הנורמה של מרחב  L^{p} כלשהו כאשר  p>1, נהוג לסמן את הנורמה האופרטורית בסימון  \|\cdot \|_{p}. ניתן להוכיח כי:
\|A\|_{1}=\max _{1\leq j\leq m}{\sum _{i=1}^{n}{|A_{ij}|}}
\|A\|_{\infty }=\max _{1\leq i\leq n}{\sum _{j=1}^{m}{|A_{ij}|}}
כלומר, הנורמה  \|\cdot \|_{1} מייצגת את סכום הערכים המוחלטים על גבי עמודה הגדול ביותר ו- \|\cdot \|_{\infty } מייצגת את סכום הערכים המוחלטים על גבי שורה הגדול ביותר. כמו כן:
\|A\|_{2}={\sqrt {\lambda _{\operatorname {max} }(A^{*}A)}}=\sigma _{\operatorname {max} }(A)
כאשר  A^{*} היא המטריצה הצמודה ההרמיטית של  A,  \lambda _{\operatorname {max} } מחזירה את הערך העצמי הגדול ביותר של המטריצה ו- \sigma _{\operatorname {max} } מחזירה את הערך הסינגולרי הגדול ביותר של המטריצה. הנורמה  \|\cdot \|_{2} נקראת לעיתים הנורמה הספקטרלית.
דוגמאות חשובות > נורמת פרובניוס

נורמת פרובניוס (Frobenius) על מטריצה  A\in K^{n\times m} מסומנת בתור  \|A\|_{F} ומוגדרת להיות:
\|A\|_{F}:={\sqrt {\sum _{i=1}^{n}{\sum _{j=1}^{m}{|A_{ij}|^{2}}}}}
באופן שקול ניתן להראות כי:
\|A\|_{F}={\sqrt {\operatorname {tr} (AA^{*})}}={\sqrt {\sum _{i=1}^{\min(n,m)}{|\sigma _{i}(A)|^{2}}}}
כאשר גם כאן  A^{*} היא המטריצה הצמודה ההרמיטית של  A ו- \sigma _{i} מחזירה את הערך הסינגולרי ה- i של המטריצה.
מטריצת פרובניוס היא נורמה תת-כפלית. כמו כן, ניתן להראות כי אינווריאנטית למכפלה במטריצות אוניטריות. כלומר, לכל זוג מטריצות אוניטריות  U\in K^{n\times n},V\in K^{m\times m} מתקיים כי:
\|UAV\|_{F}=\|A\|_{F}
נורמת פרובניוס היא מקרה פרטי של נורמת הילברט-שמידט עבור מרחב הילברט מממד סופי.
דוגמאות חשובות > נורמת שאטן

נורמת  p של שאטן (Schatten) על מטריצה  A\in K^{n\times m} מסומנת בתור  \|A\|_{p} (יש להבדיל בין נורמת שאטן לנורמה האופרטורית, למרות שהסימון של שתיהן זהה) ומוגדרת להיות:
\|A\|_{p}:=\left(\sum _{i=1}^{\min(n,m)}{|\sigma _{i}(A)|^{p}}\right)^{\frac {1}{p}}
ניתן לראות כי עבור  p=2 מתקבלת נורמת פרובניוס. עבור כל זוג מטריצות  A\in K^{n\times m},B\in K^{m\times l} ו- p,q>1 המקיימים  {\frac {1}{p}}+{\frac {1}{q}}=1, מתקיים ש:
\|AB\|_{1}\leq \|A\|_{p}\|B\|_{q}
כמו כן עבור  A\in K^{n\times m} ו- 1\leq p\leq q מתקיים:
\|A\|_{1}\geq \|A\|_{p}\geq \|A\|_{q}
הערות שוליים

↑  Simon Foucart, Matrix Norms and Spectral Radii, Drexel University, ‏2013-08-9 (באנגלית)
↑  Eric W. Weisstein, Matrix Norm, mathworld.wolfram.com (באנגלית)
↑  Tristan Giron, The Gelfand Formula, University of Oxford (באנגלית)
↑  Anne Greenbaum, Norms on Operators, University of Washington, ‏2008 (באנגלית)
1 2  Jean H. Gallier, Vector Norms and Matrix Norms, University of Pennsylvania, ‏2022-10-22 (באנגלית)
↑  Eric W. Weisstein, Spectral Norm, mathworld.wolfram.com (באנגלית)
↑  Eric W. Weisstein, Frobenius Norm, mathworld.wolfram.com (באנגלית)
↑  Chien-Hao Huang, Jein-Shan Chen, Chu-Chin Hu, The Schatten p-Norm on Rn (באנגלית)
| --- | --- |
בקרת זהויות :  GND: 4210047-1
ניאה

| --- | --- |
אין תמונה חופשית
 לידה:  17 בספטמבר 1987 (בת 37) דרום אפריקה 
 שם לידה:  אנה לינאה סודהל
 מוקד פעילות:  שוודיה 
 תקופת הפעילות:  מ-2014 
 סוגה:  מוזיקת פופ 
 חברת תקליטים:  סוני מיוזיק אנטרטיינמנט 
 
אנה לינאה סודהל (בשוודית: Anna Linnea Södahl; נולדה ב-17 בספטמבר 1987), הידועה יותר בשם הבמה, ניאה (בשוודית: Nea) היא זמרת-יוצרת שוודית.
ביוגרפיה וקריירה

ניאה נולדה ב-17 בספטמבר 1987 בדרום אפריקה, שבו הוריה עבדו כמתנגד שלטון האפרטהייד בדרום אפריקה, ובהמשך היא גדלה באלינגסאס (אנ'), שוודיה.
ככותבת שירים, ניאה כתבה שירים לזמרים ולהקות, כמו זארה לארסון, טובה סטירקה, טווייס, טייני טמפה ואקסוול (אנ').
ב-6 בספטמבר 2019, היא הוציאה את הסינגל "Some Say", שבו יש דגימה מהסינגל "Blue (Da Ba Dee)" של אייפל 65.
ב-28 בפברואר 2020, היא הוציאה את הסינגל "Dedicated".‏
ב-6 במאי 2020, היא הוציאה את הסינגל "TG4M".‏ הסינגל הגיע, בשיאו, למקום ה-86 בשוודיה.
ב-21 באוגוסט 2020, היא הוציאה, יחד עם פליקס ין וברין כריסטופר, את הסינגל "No Therapy".
ב-25 בספטמבר 2020, היא הוציאה, בשיתוף פעולה עם הראפר הפורטוריקני, ניאו גרסיה (ספ'), את הסינגל "Diablo".‏
ב-4 במרץ 2021, היא הוציאה, בשיתוף פעולה עם הזמר-יוצר הצרפתי, טיבז (צר'), את הסינגל "Don't Deserve This".‏ יום למחרת, ב-5 במרץ 2021, היא הוציאה גרסה מחודשת לסינגל "Don't Deserve This", יחד עם הזמר-יוצר השוודי, סנדרו קוואצה (אנ').
ב-21 במאי 2021, היא הוציאה את הסינגל "Sucker for You".‏
ב-25 ביוני 2021, היא הוציאה, בשיתוף פעולה עם הצמד התקליטנים הבלגים ממוצא יווני, דימיטרי וגאס ולייק מייק והדי ג'יי הגרמני, פליקס ין, את הסיגנל "Heard About Me".‏
ב-6 באוגוסט 2021, היא הוציאה, בשיתוף פעולה עם הזמרת-יוצרת השוודית, שיי מרטין, את הסינגל "No Regrets".‏
דיסקוגרפיה > מיני-אלבומים

2020: Some Say
הערות שוליים

1 2  "Linnea Södahl: "Jag fick ett infall att spela upp min egen låt"". SKAP (בשוודית). ארכיון מ-2019-10-13. נבדק ב-3 ביוני 2020. {{cite web}}:  (עזרה)
↑  Manager, Senior PR; Minbkahielina.lwluahndjpbehirgfr@saeonflymlvusaciczl.cqkomdk. "Stjärnlåtskrivaren Nea debuterar med singeln "Some Say"". Mynewsdesk (בשוודית). ארכיון מ-2021-04-18. נבדק ב-3 ביוני 2020. {{cite web}}:  (עזרה)
↑  "FÖRLAG Linnea Södahl till Warner/Chappell". Musikindustrin (בשוודית). 2017-10-23. ארכיון מ-2021-04-16. נבדק ב-3 באפריל 2020. {{cite web}}:  (עזרה)
↑  "Linnea Södahl". Discogs (באנגלית). ארכיון מ-2021-02-18. נבדק ב-2020-12-18.
↑  "Dedicated - single". Apple Music. 28 בפברואר 2020. ארכיון מ-2020-11-30. נבדק ב-5 במרץ 2021. {{cite web}}:  (עזרה)
↑  Nea - TG4M (Full song to listen to) (באנגלית), ארכיון מ-2021-08-12, נבדק ב-2021-08-12
↑  No Therapy, listen.tidal.com (באנגלית)
↑  "Diablo - single". Apple Music. 25 בספטמבר 2020. ארכיון מ-2021-08-12. נבדק ב-5 במרץ 2021. {{cite web}}:  (עזרה)
↑  "Don't Deserve This (Tibz)- single". Apple Music. 5 במרץ 2021. ארכיון מ-2021-06-03. נבדק ב-5 במרץ 2021. {{cite web}}:  (עזרה)
↑  "Don't Deserve This (Sandro) - single". Apple Music. 5 במרץ 2021. ארכיון מ-2021-06-04. נבדק ב-5 במרץ 2021. {{cite web}}:  (עזרה)
↑  Sucker for You - Single by NEA (באנגלית אמריקאית), ארכיון מ-2021-08-12, נבדק ב-2021-08-12
↑  "Heard About Me - Single by Dimitri Vegas & Like Mike, Felix Jaehn & NEA on Apple Music". Apple Music. ארכיון מ-2021-06-27. נבדק ב-25 ביוני 2021. {{cite web}}:  (עזרה)
↑  "No Regrets - Single by NEA & SHY Martin" (באנגלית אמריקאית). Apple Music. ארכיון מ-2021-08-12. נבדק ב-2021-08-12.
| --- | --- |
בקרת זהויות :  MusicBrainz: 36dbab10-2d64-4dd0-88ad-c6249f7c6e30  VIAF: 48164187655718201750   WorldCat (עם VIAF): 48164187655718201750
סטיוארט פיץ'

| --- | --- |

סטיוארט פיץ'
 לידה:  22 בפברואר 1956 (בן 68) וולסל, בריטניה בריטניה
 מדינה:  הממלכה המאוחדת 
 השכלה:  אוניברסיטת שפילד 
 השתייכות:  חיל האוויר המלכותי חיל האוויר המלכותי
 תקופת הפעילות:  1974–2021 (כ־47 שנים)
 דרגה:   מרשל חיל האוויר המלכותי
 תפקידים בשירות
 ראש מטה ההגנה יושב ראש הוועדה הצבאית של נאט"ו
 פעולות ומבצעים
 מבצע משמר דרום כוח קוסובו
 עיטורים
  מסדר האימפריה הבריטית (אביר הצלב הגדול)   מסדר האמבט (אביר)
 
סר סטיוארט ויליאם פיץ' (באנגלית: Sir Stuart William Peach; 22 בפברואר 1956) הוא מרשל בדימוס בחיל האוויר המלכותי הבריטי אשר שימש כראש מטה ההגנה בין השנים 2016–2018, וכיושב ראש הוועדה הצבאית של נאט"ו בין השנים 2018–2021.
ביוגרפיה

פיץ' נולד ב-22 בפברואר 1956 בוולסלי, סטפורדשייר. הוא למד בתיכון באולדריג' וב-1974 התגייס לחיל האוויר המלכותי. במקביל למד גאוגרפיה, כלכלה והיסטוריה חברתית באוניברסיטת שפילד, וסיים תואר ראשון באמנויות ב-1977. באותה שנה הוסמך כקצין טיסה. ב-15 בינואר 1978 הועלה לדרגת לוטננט, וב-1979 הוצב בטייסת ה-13 וב-1982 הועבר לטייסת המפציצים ה-9. שנתיים לאחר מכן הוצב בחיל האוויר המלכותי גרמניה. ב-1 ביולי 1986 הפך למפקד טייסת. ב-1 ביולי 1991 הפך למפקד כנף. ב-1992 השתתף במבצע משמר דרום אשר נועד לשמור על האזורים האסורים לטיסה בעיראק. בין 1994–1996 שימש כמפקד טייסת המפציצים ה-9 ולאחר מכן שימש כמפקד בסיס חיל האוויר בברגן שבגרמניה. ב-1 ביולי 1996 הועלה לדרגת קפטן קבוצה.
ב-1997 השלים תואר שני בפילוסופיה באוניברסיטת קיימברידג' וזכה במלגה לכתיבת מאמרים על לחימה אווירית. ב-1999 מונה לעוזר מנהל בקורס הפיקוד העליון ובהמשך השנה הפך למפקד הכוחות הבריטיים באיטליה. בשנת 2000 הפך למפקד כוחות האוויר של כוח קוסובו. ב-6 באפריל 2001 קיבל דרגת מפקד במסדר האימפריה הבריטית. לאחר מכן מונה למפקד המרכז ללוחמה אווירית ולעוזר ראש מטה המודיעין. ב-1 באוגוסט 2003 הועלה לדרגת סגן מרשל אוויר ומונה למפקד איסוף מודיעין בחיל האוויר. ב-17 במרץ 2006 הועלה לדרגת מרשל אוויר. במרץ 2009 הפך לאביר במסדר האמבט. בדצמבר 2011 מונה למפקד פיקוד הכוחות המשותף. במאי 2013 מונה לסגן ראש מטה ההגנה. בינואר 2016 הפך לאביר הצלב הגדול של מסדר האמבט ומונה לראש מטה ההגנה במקום ניק הוטון. ב-29 ביוני 2018 פרש מתפקידו והחליף את פטר פאבל בתפקיד יושב ראש הוועדה הצבאית של נאט"ו. ב-2021 פרש מהצבא והוחלף בידי רוב באואר.
ב-1986 התחתן עם בריג'יט אנדר. יש להם בן ובת.
נילס ריברג פינסן

| --- | --- |

צילום מ-1904
 לידה:  15 בדצמבר 1860 טורסהאבן, איי פארו 
 פטירה:  24 בספטמבר 1904 (בגיל 43) קופנהגן, דנמרק 
 ענף מדעי:  פוטותרפיה 
 מקום קבורה:  Vestre Cemetery 
 מקום לימודים:  אוניברסיטת קופנהגן 
 מוסדות:  אוניברסיטת קופנהגן 
 פרסים והוקרה:  פרס נובל לפיזיולוגיה או לרפואה (1903)  פרס קמרון של אוניברסיטת אדינבורו 
 בן או בת זוג:  Ingeborg Balslev 
 צאצאים:  Valgerda Finsen 
 
נילס ריברג פינסן (בדנית: Niels Ryberg Finsen;‏ 15 בדצמבר 1860, טורסהאבן, איי פארו – 24 בספטמבר 1904, קופנהגן, דנמרק) היה רופא וחוקר דני אשר ב-1903 זכה בפרס נובל לפיזיולוגיה או לרפואה על תרומתו לפיתוח טיפול במחלות באמצעות פוטותרפיה. הוא יישם שיטה זו בטיפול בלופוס וולגריס, סוג של שחפת העור. נילס פינסן נולד באיי פארו והיה בעל שורשים איסלנדיים. פינסן היה הסקנדינבי, הדני והאיסלנדי הראשון שזכה בפרס נובל. כמו כן היה חתן פרס נובל היחיד עד עכשיו של תושבי איי פארו.
ביוגרפיה > ילדות וצעירות

נילס ריברג פינסן נולד בשנת 1860 באיי פארו כשני מבין ארבעה ילדים. אביו, הנס כריסטיאן פינסן (1828–1892), יליד רייקיאוויק, היה בן למשפחה איסלנדית שתולדותיה ידועות החל מן המאה העשירית. אמו, יוהאנה לבית פורמן (Johanne Formann) נולדה וגדלה באיסלנד.
המשפחה התיישבה בטורסהאבן שבאיי פארו בשנת 1858 כשהאב התמנה שם כ-Landfoged (מפקח על האוצר). פינסן התייתם מאמו בגיל 4, ואז אביו נשא לאישה לבת דודתה, בירגיטה קריסטינה פורמן, שילדה לו בהמשך עוד שישה ילדים. ב-1871 התמנה האב ל-Amtmand (פְּרֵפֶקְט), התפקיד הרם ביותר באיי פארו.
פינסן התחנך בילדותו בטורסהאבן ובשנת 1874 נשלח לפנימייה בהרלופסהולם בדנמרק, שבה למד גם אחיו הגדול אולאף. להבדיל מאולאף, התקשה נילס להסתגל בפנימייה, ומנהל בית הספר הגדיר אותו כ"נער בעל לב טוב, אך חלש במיומנויות וחסר מרץ".
בגלל ציוניו הנמוכים נשלח ב-1876 ללמוד בגימנסיה הישנה שבה למד בזמנו אביו, ה-Menntaskólinn של רייקיאוויק. בעת לימודיו שם ציוניו השתפרו במידה משמעותית, למרות שהצטרך לעבור לשפה האיסלנדית.
ביוגרפיה > לימודי הרפואה ופעילותו המדעית

בשנת 1882 נסע פינסן לקופנהגן כדי ללמוד רפואה באוניברסיטה. הוא סיים עם תואר רופא בשנת 1890. בתום הלימודים עבד למשך שלוש שנים כמדריך פרוסקטור (עורך נתיחות) באוניברסיטה.
הוא עזב את המשרה הזאת כדי להקדיש את עצמו למחקרים רפואיים והמשיך ללמד תלמידים באופן פרטי. ב-1898 התמנה לפרופסור.
פינסן סבל ממחלת נימאן-פיק, מחלה מטבולית תורשתית שסימניה הראשונים הופיעו אצלו בגיל 23, בשנת 1883. זו מחלה המתבטאת בהתעבות רקמת החיבור בקרומים מסוימים בכבד, לב וטחול, גורמת גם להפרעות במערכת העצבים עם הפרעות בקואורדינציה של התנועות ולחולשה כללית.
פינסן קיווה שאור השמש עשוי לשפר את תסמיני המחלה ובילה שעות רבות בחשיפה לשמש. הוא ערך קודם ניסויים בבעלי חיים, אחר כך חקר את השפעות קרני השמש והקשת החשמלית במחלות שונות, במיוחד באבעבועות שחורות ובלופוס וולגריס, צורה של שחפת העור. הוא מצא שהקרינה העל-סגולה מחמירה את נגעי האבעבועות השחורות ואם מצליחים למנוע את החשיפה לאור היום יכולים לשפר את הפרוגנוזה. החולים הפיקו תועלת דווקא מחשיפה לקרינת אור אדום. לעומת זאת גילה שהקרניים העל-סגולות עוזרות בטיפול בנגעי הלופוס השחפתי. פינסן התעודד ממחקריו של אמיל דיקלו שחקר אפקטים קוטלי חיידקים של קרני האור.
לצורך הטיפול בריכוז גבוה של קרניים על-סגולות השתמש פינסן במנורות מיוחדות עם מקור חזק לאור מקשת פחם – להבה שנוצרה במפגש של מוטות פחם – אנודה וקתודה.
האור שנוצר היה עובר סינון במנסרת קוורץ ונשלח אל האזורים הנגועים בעור.
על מחקרים אלה כתב פינסן בשנת 1893 ו-1896 בהתאמה, בכתביו המדעיים העיקריים – Om Lysets Indvirkninger paa Huden (על השפעות האור על העור) ו-Om Anvendelse i Medicinen af koncentrerede kemiske Lysstraaler (השימוש בקרני אור כימיות מרוכזות ברפואה).
עקב הצלחות טיפוליות של הפוטותרפיה, בשנת 1896, בעזרתם של שני משקיעים פרטיים ושל ממשלת דנמרק, הקים פינסן את מכון המחקר הנושא את שמו והיה למנהלו הראשון. מאוחר יותר מכון פינסן התמזג עם בית החולים האוניברסיטאי בקופנהגן וכיום משמש כמעבדה לחקר הסרטן המתמחה בפרוטאוליזיס.
מאוחר יותר עסק פינסן בחקר השפעות הנתרן כלוריד וניסה אפילו על עצמו את ההשפעות של תזונה דלת מלח
(En Ophobning af Salt Organismen – הצטברות המלח באורגניזם, 1904).
בשנת 1903 זכה בפרס נובל בגין מחקריו על הפוטותרפיה.
נבצר ממנו להגיע לטקס בגלל שהיה מרותק לכיסא גלגלים.
חייו הפרטיים

ב-29 בדצמבר 1892 התחתן פינסן עם אינגבורג באלסלב (1868–1963), בתו של הבישוף מריבה.
נולדו להם 4 ילדים. הילד הראשון נפטר יום אחרי לידתו. הבן השני, הלדור (שנולד ב-1896) היה לרופא. בת אחת, גודרון (ילידת 1900) נישאה לפרופסור ס. לומהולט שניהל שנים רבות את המחלקה למחלות עור של המכון פינסן וחיבר ספר ביוגרפיה על חמיו. הבת הקטנה, ולגרדה (ילידת 1903) התחתנה גם היא.
בשנים האחרונות לחייו מצב בריאותו הידרדר, החמירו הפרעות הלב והחולשה כללית והוא רותק לכיסא גלגלים. בליבו הופיעה מיימת שנוקזה 18 פעמים, כשלפעמים הוצאו מבטנו שישה ליטר נוזלים. המחלה גרמה לו לנכות גופנית קשה, אך לא פגעה בכישוריו הקוגניטיביים והוא המשיך לעבוד כשהוא יושב על כיסא גלגלים.
פינסן הלך לעולמו בגיל 44 בלבד בקופנהגן ב-1904.
מורשתו

המלצותיו לגבי חולי האבעבועות השחורות הקלו על סבלם. הטיפול באמצעות אור אדום שימש מאוחר יותר ב-NASA ובחיל הים של ארצות הברית כטיפול בפצעים, בכאבים, בריפוי שרירים ואף בגידול צמחים בחלל.
סוגיית השפעת הקרינה העל סגולה על נגעי העור בשחפת נשארה שנויה במחלוקת. הקרינה העל סגולה מחולקת כיום לשלושה תחומי תדרים. אחד מהם מחמיר את נגעי העור של השחפת. סוג שני מחמיר צורות מסוימות ומשפר צורות אחרות.
בינתיים הפוטותרפיה קנתה לעצמה מקום כשיטת טיפול במקרים מסוימים של דיכאון.
מתן פרס נובל בשנים הראשונות, כשזכה בו גם פינסן, הונחה על ידי רצונו של אלפרד נובל להעניק פרס על המצאה או תגלית שנעשתה בדיוק באותה שנה או בשנים האחרונות, דבר שהקשה על הצפי לטווח ארוך.
פרסים ואותות הוקרה

1899 – זכה בתואר אביר של מסדר דאנברוג
1903 – פרס נובל לרפואה ולפיזיולוגיה
הנצחה

מעבדת פינסן בבית החולים האוניברסיטאי בקופנהגן נקרא על שמו.
דרך פינסן – רחוב ברובע פרדריקסברג בקופנהגן ותחנת הכוח פינסן שבצפון הרחוב הזה נקראו על שמו
1909 – רודולף טגנר עיצב אנדרטה לזכרו בסמוך לבית החולים המלכותי בקופנהגן, בפינת הרחובות Blegdamsvej ו-ørre Allé . היא מורכבת מפסל שנקרא "אל עבר האור" (Mod lyset) המסמל את תורתו של פינסן לגבי השפעה המרפאת של אור השמש. הפסל מייצג גבר בעירום עומד המלווה בשתי נשים גם כן בעירום הכורעות ברך והנוגעים בשמיים.
אנדרטה לפינסן הוצבה גם העיר הולדתו בטורסהאבן באיי פארו. אחד מרחובותיה הראשיים של העיר Niels Finsens gøta נקראה על שמו.
לקריאה נוספת

Paul De Kruif, Men Against Death (New York, 1932
Hugo Roeseler “Niels Ryberg Finsen’s Disease and Self-Instituted Treatment,” in Annals of Medical History Annals of Medical History, nr.8 (1936), 353-356
Complete Dictionary of Scientific Biography Art. Niels Finsen, C.Scribner,
סוברמניק

| --- | --- |

 מו"ל:  אלכסנדר פושקין, ניקולאי נקראסוב, Pyotr Pletnyov, Ivan Panaev 
 מייסד:  אלכסנדר פושקין 
 תאריכי הופעה:  1836 – יוני 1866 (כ־30 שנה) 
 שפה:  רוסית 
 מערכת:  סנקט פטרבורג 
 מדינה:  האימפריה הרוסית 
 
"סוֹבְרֵמֶנִיק" (ברוסית: Современник, "בן זמננו") היה מגזין בשפה הרוסית שיצא לאור בסנקט פטרבורג בין השנים 1836–1866, והוקדש לספרות ולאקטואליה.
תקופת פושקין

המגזין נוסד על ידי אלכסנדר פושקין בשנת 1836, והחל לצאת לאור 4 פעמים בשנה. במגזין פורסמו יצירות של ניקולאי גוגול, וסילי ז'וקובסקי, פיודור טיוטצ'ב וסופרים נוספים. למגזין לא הייתה תפוצה גדולה. לאור העובדה שהיו לו רק 600 מינויים, הוא לא נשא רווחים ולא היה כסף לשלם את שכר העובדים. את המהדורות האחרונות מילא פושקין ביצירותיו, שעל פי הרוב התפרסמו בעילום שם. לאחר פטירתו, המשיכה קבוצת סופרים בהוצאת המגזין עד לשנת 1846. בסוף 1846 נמכר המגזין לניקולאי נקראסוב.
תקופת נקראסוב

בסוף שנת 1846 עבר המגזין לבעלותו של ניקולאי נקראסוב, והחל לצאת אחת לחודש. בשנים 1847–1848 העורך הראשי היה אלכסנדר ניקיטנקו. הפרוגרמה של המגזין ועמדותיו הוגדרו על ידי ויסאריון בלינסקי.
נקראסוב שיתף בהוצאת המגזין את איוון טורגנייב, איוון גונצ'רוב, אלכסנדר הרצן, לב טולסטוי וסופרים נוספים. בנוסף לכך, פורסמו תרגומים של סופרים אירופיים כמו צ'ארלס דיקנס, ז'ורז' סאנד, ויליאם מייקפיס תאקרי ועוד.
תקופת 1852–1862 נחשבת לתקופת הזוהר של הירחון. בשנים 1859–1861 התנהל מעל דפי כתב העת ויכוח עם "קולוקול" של אלכסנדר הרצן על דרכי ההתפתחות של הדמוקרטיה ברוסיה.
בשנת 1853 היה ניקולאי צ'רנישבסקי, במקביל לנקראסוב,  בין העורכים המובילים במגזין. הוא הביא למערכת את ניקולאי דוברוליובוב, מבקר ספרות ופובליציסט ידוע בדעותיו האנטי-שלטוניות. בהדרגה החל המגזין להיות מרכזם של המהפכנים הרוסים. כתוצאה מכך, עזבו אותו לב טולסטוי ואיוון טורגנייב.
בשנת 1861 הגיעה תפוצת כתב העת ל-7,126 עותקים.
בשנת 1862 הופסקה הוצאת המגזין למשך 8 חודשים. בראשית 1863 חודשה הוצאתו, ומיכאיל סלטיקוב-שצ'דרין היה בין חברי ועדת העורכים. הכללת עורכים בעלי דעות מתונות גרמה לכך שמדיניות כתב העת השתנתה. בשנת 1866, בעקבות התנקשות בחיי אלכסנדר השני, נסגר כתב העת.
נגבה (אונייה)

האונייה "נגבה"
"נגבה" הייתה אוניית הנוסעים השנייה שנרכשה על ידי חברת הספנות הישראלית צים, ומשימתה העיקרית הייתה הבאתם ארצה של מאות עולים ופליטים, בשנותיה הראשונות של המדינה.
נגבה נבנתה בשנת 1915 על ידי מספנות "רויאל סְכֶלְדֶה" (Royal Schelde) בהולנד. האונייה עברה בחייה תהפוכות שונות. בתחילה היה שמה "אקוודור" (Equador) והיא הייתה בבעלותה של חברת הספנות האמריקנית "פסיפיק מייל סטימשיפּ" (Pacific Mail Steamship Co).‏ לאחר שנה, כשזאת פשטה את הרגל, נמכרה האונייה לחברת "גרייס ליין" (Grace Line (W. R. Grace & Co.) ושמה הוסב ל"סנטה אוליביה" (Santa Olivia). לאחר מכן שימשה כאוניית אספקה באלסקה עבור חברה בתעשיית השימורים בסקרמנטו קליפורניה תחת השם "דייוויד וו. ברנץ" (David W. Branch). לקראת סיום מלחמת העולם השנייה שירתה בצי המילואים של ארצות הברית ונשאה את השם לוקסור" (Luxor).
"
בסוף שנת 1948, בעיצומם של הקרבות בנגב, נרכשה האונייה על ידי חברת צים, ועל שום כך קיבלה את השם "נגבה". "נגבה" הפליגה ארצה מהולנד בפיקודו של רב-החובל רוברט סטיבנסון מילר. בהפלגת בכורה זו הגיעו על סיפון האונייה כ-500 ילדים ניצולי השואה מרומניה, הונגריה, צ'כוסלובקיה וגרמניה.
יהודים על סיפון האונייה "נגבה", אמסטרדם, הולנד
ביוני 1951, פרצה שביתה באונייה, בעת שעגנה במשך שבועיים על מבדוק במרסיי לצורך תיקונים, עקב דרישת ימאי האונייה שלא נענתה לתוספת של  600 ל"י במטבע חוץ למימון הוצאות בשהותם במרסיי. שביתה זו הפכה לאירוע המכונן של שביתת הימאים המפורסמת, הגדולה והממושכת.
במשך 8 שנים, עד מכירתה לגריטה בסוף 1956, הפליגה האונייה בקו בין חיפה לנמלים באיטליה, קפריסין ומרסיי, כשהיא עוסקת בהבאת עולים מאירופה, צפון אפריקה ומצרים.
אנשים מפורסמים שעלו ארצה באונייה "נגבה"

הזמר והמוזיקאי שלמה בר
הרב דוב ליאור
הכדורסלן והמאמן יוסף אבו ראשיד  (אבראשי פפו)
הכדורסלן והמאמן אברהם חמו
פרופסור יעקב בן טולילה
הכדורגלן והמאמן שלמה פלץ
הרב כמוס נחאיסי
אליעזר בן שיטרית
ריקלה גלזר
ראש עיריית דימונה גבי סבג
האדריכל ויטוריו קורינלדי
לקריאה נוספת

רב חובל הלל ירקוני. 75 שנות ספנות עברית בארץ ישראל. הוצאת א' מלצר, 2005.
רב חובל הלל ירקוני. הים, האנייה ועם ישראל. חיפה, פרדס הוצאה לאור, 2009. עמ' 176.
הערות שוליים

↑  פסיפיק מייל סטימשיפ - Promotional & general information
↑  גרייס ליין - The Fleets
↑  מנחם ריבלין, לזכרו של קומנדר מילר, תורן, 18 ביולי 1966, קומנדר מילר בחברת רב חובל אנריקו לוי (תמונה), תורן, 18 ביולי 1966, קומנדר מילר, בחברת עסקני החבל הימי לישראל בדרום אפריקה (תמונה), תורן, 18 ביולי 1966
↑  קומנדר רוברט סטיבנסון מילר D.S.C. ז"ל, תורן, 18 ביולי 1966
↑  יאיר קדר, מרוקו עם שלמה בר: פתחתי חלון והתחלתי לרעוד, אתר מסע אחר
| --- | --- |
בקרת זהויות :  NLI: 987007393724505171
סיאטל סטורם

| --- | --- |

 מידע כללי
 תאריך ייסוד:  1999 
 מדינה:  ארצות הברית 
 אולם ביתי:  קי-ארינה
 ליגה:  ליגת ה-WNBA 
 storm.wnba.com
 
סיאטל סטורם (באנגלית: Seattle Storm, בתרגום לעברית: "סופת סיאטל") היא קבוצת כדורסל אמריקאית המשחקת בליגת כדורסל הנשים WNBA. הקבוצה נוסדה בשנת 2000, משחקת בבית המערבי של הליגה וזכתה ארבע פעמים באליפות הליגה. הקבוצה מארחת את משחקיה הביתיים באצטדיון קי ארנה אשר בסיאטל שבמדינת וושינגטון. האצטדיון שימש בעבר גם את קבוצת הכדורסל סיאטל סופרסוניקס אשר הייתה קבוצת האחות של הסטורם בליגת ה-NBA עד תחילת עונת 2009, בה החליט בעלי הסופרסוניקס להעבירם לאוקלהומה סיטי ולמכור את הסטורם.
סאסארזה

| --- | --- |
 מדינות:  איטליה
 אזורים:  נפת סאסארי, סרדיניה
 דוברים:  120,000
 כתב:  אלפבית לטיני 
 משפחה:  הודו-אירופית  איטליות   רומאניות    רומאניות דרומיות      סאסארזה
 לאום:  אינה מוכרת כשפה רשמית
 קוד שפה:  sdc 
 קוד ISO 639-3:  sdc 
 ראו גם:  שפה • כתב • רשימת שפות
 
תפוצת השפות בצפון-מערב האי סרדיניה
סאסארזה (באיטלקית sassarese; סאסארזה Sassaresu או Turritanu) היא שפה מדוברת בצפון-מערב סרדיניה בנפת סאסארי. בשנת 1997 היא זכתה להכרה כראויה לעידוד ולשימור כמו שלוש שפות נוספות מסרדיניה: טברקינו (tabarchino), גלורסה (gallurese), והניב הקטלאני אלגרס (Alguerès).
תאורה

השפה כלולה בקבוצת השפות הרומאניות דרומיות. בשפה ניכרים שתי שיטות לגיבושה diasystem: האחת, הרקע הבלשני מסרדיניה והרקע - מקורסיקה. באוצר המילים מופיעות גם מילים ממוצא טוסקני. הקשרים ההיסטוריים של נפת סאסארי עם שכניה בטוסקנה אשר באיטליה ועם קורסיקה השאירו בשפה הסאסטרזה משקעים. אלו מורגשים למרות ההשפעה החזקה של השפות הסרדיניות על שפת הסאסארזה. הניב הטוסקני ניכר גם בשפה הגלורסית אשר מקורה בקורסיקה למרות שהיא מדוברת בסרדיניה.
מספר הדוברים בשפת הסאסארזה מגיע ל-120,000 וזאת מתוך אוכלוסייה של 175,000 תושבים המתגוררים בחוף הצפון-מערבי של האי. קהילות גדולות המדברות בשפה זו קיימות בערים: סאסארי, פורטו טורס, סורסו ו-סטינטיקו. בשטח המזרחי יותר של האזור, בו יש בו השפעה לשפה הגלורסית, מוכרים ניב קסטלנסי (castellanesi) הנהוג בערים: קאסטלסרדו (Castelsardo), טארגו (Tergu) וסדיני (Sedini).
מקור השפה

השפה נוצרה בסביבה מסחרית עירונית בתקופת קיומו של שלטון עצמאי בסרדיניה המאה ה-13 והמאה ה-14, כאשר בראש המערכת השלטונית עמדו שופטים (Giudicati). המרכיבים המקובלים לשפה: הפונטיקה, התחביר והאוצר המילים, נוצרו מהשפעה של השפות של העמים עימם באו התושבים בקשרי מסחר: קורסיקה, פיזה (טוסקנה) וג'נובה. השפעה פחותה הייתה גם לשפות : הספרדית והקטלאנית.
בשפת הסאסארזה נכתבו יצירות סִפְרוּת בעבר ובהווה ונערכים באופן שוטף אירועים תרבותיים, חברתיים ומופעי תיאטרון.
דוגמה למשפט מהצהרת זכויות האדם והאזרח מצוטט מהשפה הסאסארזית, לעומת איטלקית ועברית:

באיטלקית: Tutti l'òmmini nàscini lìbbari e uguari in digniddai e diritti.

בסאסארזית : Eddi so dutaddi di rasgioni e di cussènzia e dèbini agì l'uni cun l'althri cun ippìritu di fraterniddai.

בעברית: כל בני האדם נולדו חופשיים, שווים בכבודם ובזכויותיהם.
השימוש בשפה

בדיקה של התפשטות השימוש בשפות המקומיות ובשפה הסאסארזית מעלה:
שימוש פעיל בשפות מקומיות מקובל בקרב תושבי 70% מתושבי האי, 60% - מתושבי אזורים בהם נפוצה השפה הסאסארזית ו-55% בעיר סאסארי.
השפה הסאסארזית זוכה לשימוש פעיל אצל 40% מתושבי האזור ו-30% מתושבי סאסארי.
שפת הסרדו, השפה המקומית הנפוצה ביותר, נעשה בה שימוש פעיל ב-70% מסרדיניה, 25% באזור השפה הסאסארזית ובסאסארי עצמה מעט יותר מ-20%.
התפלגות לפי אוכלוסייה מראה כי השימוש בשפה הסאסארזית הוא יותר אצל גברים מאשר נשים: 50% לעומת 35%, השכבות הפחות משכילות לעומת המשכילות: 60% לעומת 35%.
בהערה לסקר נכתב כי הצהירו על השימוש בשפה המקומית יותר הצעירים מאשר המבוגרים.
ראו גם

שפות סרדיניות אחרות:
סרדו - השפה הנפוצה באי
אלגרס
סאל קומבדי

סאל קומבדי (בצרפתית: Saël Kumbedi; נולד ב-26 במרץ 2005) הוא כדורגלן צרפתי המשחק כמגן ימני באולימפיק ליון מליגת העל הצרפתית.
קריירה

קומבדי גדל במחלקת הנוער של לה האבר וערך את הופעת הבכורה שלו בקבוצה הבוגרת בנובמבר 2021 במשחק הגביע הצרפתי. במרץ 2022 ערך את הופעת הבכורה שלו בליגה הצרפתית השנייה והפך לשחקן הצעיר ביותר שמקבל כרטיס אדום בתולדות הליגה.
בעונת 2022/2023 כבר הפך לשחקן קבע בקבוצה הבוגרת של לה האבר. ב-31 באוגוסט 2022 חתם באולימפיק ליון מהליגה הראשונה תמורת מיליון אירו. באפריל 2023 האריך את חוזהו בליון עד 2027.
נבחרת לאומית

קומבדי זומן לסגל נבחרת צרפת עד גיל 17 ואף זכה עמה באליפות אירופה עד גיל 17 ב-2022 כשהבקיע צמד במשחק הגמר.
הערות שוליים

↑  ARRIVÉE DU DÉFENSEUR SAËL KUMBEDI JUSQU’AU 30 JUIN 2025, ol
סוג'ו

| --- | --- |

 סוג:  משקה חריף 
 אחוז אלכוהול:  12.9%-53%
 מוצא:  קוריאה 
 צבע:  שקוף
 
סוג'ו (מקוריאנית: 소주) הוא משקה אלכוהולי מזוקק חסר צבע ובעל טעם נייטרלי; הוא נצרך בדרך כלל כשאינו מהול, בכוסיות מיוחדות.
הסוג'ו נחשב כ"משקה האלכוהולי הפופולרי ביותר בקוריאה" נכון לשנת 2010. רוב מותגי הסוג'ו מיוצרים בקוריאה הדרומית. באופן מסורתי הוא מותסס ומזוקק מאורז, חיטה או שעורה, אך יצרנים מודרניים לעיתים קרובות מחליפים את האורז בעמילנים כגון תפוחי אדמה, בטטות או טפיוקה.
הסוג'ו הוא משקה אלכוהולי חסר צבע אשר רמת האלכוהול שלו משתנה מכ -12.9% ל-53% אלכוהול ל Soju Andong המסורתי, לבין 20% למשקה הנפוץ ביותר כיום. על ידי שימוש בזיקוק בהקפאה, ניתן להגדיל את האחוז הרצוי. נהוג לזקק סוג'ו גם בזיקוק דודי וגם בזיקוק רציף.